wickkiey/tamil-wikipedia-chunked huggingface dataset:
# ஜேம்ஸ் லவ்லாக்

**இயேம்சு எப்ரைம் லவ்லாக்கு** (*James Ephraim Lovelock*) இங்கிலாந்து நாட்டைச் சேர்ந்த ஒரு விஞ்ஞானியாவார். சுற்றுச்சூழல் ஆர்வலராகவும் எதிர்காலவாதியாகவும் இவர் செயல்பட்டார். 1919 ஆம் ஆண்டு சூலை மாதம் 26 ஆம் தேதியன்று பிறந்தார். 2022 ஆம் ஆண்டு சூலை மாதம் 26 ஆம் தேதி வரை வாழ்ந்தார். உயிரினங்கள் பூமியில் உள்ள தங்கள் கனிம சுற்றுச்சூழலுடன் தொடர்புகொள்வதை மையமாகக் கொண்ட கையா கருதுகோளை முன்மொழிந்து மிகவும் பிரபலமானார். இக்கருதுகோள் பூமி ஒரு சுய-ஒழுங்குபடுத்தும் அமைப்பாக செயல்படுகிறது என்று கூறுகிறது.  
அமெரிக்க விண்வெளி அமைப்பான நாசாவின் பிற கோள்களை தேடும் ஆராய்ச்சிக்கான கருவிகளை இவர் வடிவமைத்து அளித்தார். அச்சமயம் இவர் பூமியின் வளி மண்டலத்தின் தன்மை அதிலிருக்கும் உயிர் கோளத்தால் மாறுபட்டுள்ளதை கவனித்தார். இதன் அடிப்படையில் வளிமண்டலம் உயிர்கோளத்துடன் ஒருங்கிணைந்து ஒரு முழுமையான அமைப்பாக இருப்பதை இவர் அறிந்தார். இதன் அடிப்படையில் இவர் 1960களில் பூமி ஒரு அதி உயிரி எனும் கருதுகோளை முன்வைத்தார். இதற்கு பண்டைய கிரேக்க தொன்மத்தின் பூமி தெய்வமாகிய கையா எனும் பெயரை அளித்தார். இக்கருதுகோள் சர்ச்சையையும் விவாதத்தையும் அறிவியல் வட்டாரங்களில் உருவாக்கியது. ஆனால் பரப்புரை தளத்தில் சூழலியல் ஆர்வலர்களுக்கு இது ஒரு முக்கிய படிமமாக மாறியது. மானுட செயல்பாடுகளை பூமியின் சூழலியல் வரலாறு சார்ந்து அறிந்து கொள்ள ஒரு வலிமையான சட்டகமாக கையா கருதுகோள் திகழ்கிறது. இக்கருதுகோளை லவ்லாக்குடன் இணைந்து உருவாக்கிய மற்றொரு ஆராய்ச்சியாளர் லின் மர்குலிஸ். இவர் ஒரு நுண்ணுயிரியியலாளர். லவ்லாக்கின் கருதுகோள் பரிணாம அறிவியலையும் சூழலியலையும் இணைக்கிறது.
# ஜேம்ஸ் லவ்லாக்

## எழுதியுள்ள நூல்கள்

- 1979 Gaia: A New Look at Life on Earth : கையா பூமியின் உயிர்கள் குறித்ததோர் புதிய பார்வை
- 1983 Great Extinction. பெரும் உயிரழிவு (மைக்கேல் ஆலபையுடன் இணைந்து எழுதியது)
- 1988 Ages of Gaia.கையாவின் காலங்கள்
- 1991 Gaia: The Practical Science of Planetary Medicine. கையா: உலகளாவிய மருந்துக்கான செயல்முறை அறிவியல்
- 1991: Scientists on Gaia. கையா குறித்து அறிவியலாளர்கள்
- 2000: Homage to Gaia: The Life of an Independent Scientist : கையாவிற்கோர் வணக்கம்: ஒரு சுதந்திரமான அறிவியலாளனின் வாழ்க்கை (சுயசரிதை)
- 2006: Gaia: Medicine for an Ailing Planet. நோயுற்ற உலகுக்கோர் மருந்து: கையா
- 2006: The Revenge of Gaia: Why the Earth Is Fighting Back – and How We Can Still Save Humanity. பழிவாங்கும் கையா: திருப்பியடிக்கும் பூமியும் இப்போதும் நம்மால் மானுடத்தை காப்பாற்ற வழிகளும்
- 2009: The Vanishing Face of Gaia: A Final Warning: Enjoy It While You Can. கையாவின் மறையும் முகம்:இறுதி எச்சரிக்கை: இருக்கும்வரை சந்தோஷம்.
# நவிரம் (மலை)

**நவிரமலை** சங்க கால இலக்கியத்தினுள் சுட்டப்பட்டுள்ள மலைகளில் ஒன்று. வேலூர் திருவண்ணாமலை மற்றும் திருப்பத்தூர் ஆகிய மாவட்டங்களை உள்ளடக்கிய பகுதி ஈராயிரம் ஆண்டுகட்கு முன்னர், **<nowiki/>'பல்குன்றக் கோட்டம்**<nowiki/>' என்று வழங்கப்பட்டது. பல்குன்றக் கோட்டத்தைச் சிறப்புடன் ஆட்சி செய்தவன் செங்கண் மாத்துவேள் நன்னன் சேய் நன்னன் என்னும் அரசனாவான். இவனது மலையாகவே நவிர மலையை, இரணிய முட்டத்துப் பெருங்குன்றூர் பெருங்கௌசிகனார் என்ற புலவர் 'மலைபடுகடாம்' என்ற இலக்கியத்துள் காட்டியிருக்கின்றார்.  
வள்ளலாகிய நன்னனிடம் பரிசு பெற்றுத் திரும்பும் கூத்தன் ஒருவன், வழியில் கண்ட தன்னையொத்த வறுமை நிலையில் இருந்த கூத்தனுக்கு நன்னன் நாட்டு இயல்பையும், மலை வளத்தையும், நன்னனின் கொடை வளத்தையும் சொல்வதாக இந்நூலைப் பெருங்கௌசிகனார் பாடியுள்ளார். அதில் நவிர மலை பற்றிக் கீழ்வருமாறு பாடியுள்ளார்.  
நீரகம் பனிக்கும் அஞ்சுவரு கடுந்திறல்  
பேரிசை **நவிர மேஎ** யுறையும்  
காரி உண்டிக் கடவுள தியற்கையும் (மலை.81-84)
எனவும்,  
கழைவளர் **நவிரத்து** மீமிசை ஞெரேரென (மலை,579)  
எனவும் நவிரமலை மலைபடுகடாம் நூலில் பாடப்பட்டுள்ளது.  
இன்று, இந்த நவிர மலை எனக் குறிப்பிடப்பட்டநன்னனின் மலை பர்வத மலை,திரிசூலகிரி (கிரி - மலை) என்று அழைக்கப்படுகிறது.  
நவிரமலை என்ற பருவதமலையைப் போளூர் -செங்கம் (திருவண்ணாமலை மாவட்டம்)சாலையில் உள்ள தென்மாதிமங்கலம் என்னும் ஊரில் இறங்கி அடையலாம். தென்மாதி மங்கலத்தை அடைய போளூரிலிருந்தும் (18. கி.மீ) செங்கத்திலிருந்தும் (32.கி.மீ) பேருந்துகள் நிறைய உள்ளன. திருவண்ணாமலையிலிருந்து (34 கி.மீ) மேல் சோழங்குப்பம் அல்லது வீரளூர் செல்லும் பேருந்துகளில் ஏறி அடையலாம்.  
ஜவ்வாது மலையில் உள்ள புதூர்நாட்டில் (திருப்பத்தூர் மாவட்டம்) சங்ககாலப் பெயரான "நவிரமலை' எனும் பெயர் பொறிக்கப்பட்ட கல்வெட்டு கண்டெடுக்கப்பட்டுள்ளது.
# வார்ப்புரு:வழிபாட்டு ஆண்டு (கத்தோலிக்கம்)

| திருவழிபாட்டுக் காலங்கள் |
| --- |
| * திருவருகைக் காலம்
* கிறிஸ்து பிறப்புக் காலம்
* தவக் காலம்
* பாசுகா முந்நாட்கள்
* பாசுகா காலம்
* பொதுக் காலம் |
| * கிறித்து பிறப்பு
* ஆண்டவரின் திருக்காட்சி
* ஆண்டவரின் திருமுழுக்கு
* இயேசுவின் உயிர்ப்பு
* இயேசுவின் விண்ணேற்றம்
* தூய ஆவியாரின் வருகை
* மூவொரு இறைவன்
* கிறித்து அரசர் |
| <hr>
<small></small> |  
</noinclude>
# தமிழ் நாவலந்தண்பொழில்

**நாவலந்தண்பொழில்** என்பது தமிழ்மொழி வழங்கிய நிலத்தைக் குறிக்கும் தொடர்.  
இதன் வடக்கு எல்லை குருகொடு பெயர்பெற்ற மால்வரை. குருகு என்பதைக் கிரவுஞ்சம் என வடமொழியாக்கம் செய்து இந்த மலையின் பெயரைக் கிரவுஞ்சமலை எனக் குறிப்பிடுகின்றனர். விந்திய-சாத்பூரா மலைகளையே இவை குறிக்கின்றன.
இதனால் தமிழும் அதன் திரிசொல் மொழிகளும் பரிபாடல் காலம் வரையில் வடக்கில் விந்தியமலை வரையில் பேசப்பட்டுவந்தன என்பதைத் தெளிவாக உணரலாம்.  
நாவலந்தண்பொழில், வடமொழி பேசும் நாடு ஆகிய இரண்டுக்கும் இடையே இந்த மலை இருந்த்தாம்.  
சங்கநூல்களில் வரும் இத்தொடரின் ஆட்சிகளும் இக்கருத்தை வலியுறுத்துகின்றன.
:நாவலந்தண்மொழில் மன்னர் ஏவல் கேட்ப (பாண்டியன் அரசாண்டான்)
:நாவலந்தண்பொழில் ஒற்றர்கள் வஞ்சியில் இருந்தனர் ,
:கிள்ளிவளவனுக்குப் பின்னர் ககந்தன் காகந்திக்கு (காவிரிப்பூம்பட்டினத்துக்கு) அரசனானபோது அவனுக்குப் பகையாயிருந்த நாவலந்தண்பொழில் மன்னர்கள் நடுங்கினர்
:மணிமேகலைக்கு ஒப்பார் தமிழகத்தில் இல்லை
:மாக்கடல் சூழ் நாவலந்தீவு ஆள்வார்
:நாவல் ஓங்கிய மாபெருந் தீவில் (புகார் நகரத்தில் இந்திரனுக்குத் தீவகச் சாந்தி விழா கொண்டாடினர்
# உலக விஞ்ஞான விழா 2008

**2008 உலக விஞ்ஞான விழா** அல்லது **2008 உலக அறிவியல் விழா** நியூயார்க் நகரத்தில் நடந்த ஒரு அறிவியல் விழா. மே8 - ஜூன் 1, 2008 காலகட்டத்தில் நடைபெற்ற இவ்விழாவில் குழு விவாதங்களும் பல்லூடக அளிக்கைகளும் இடம் பெற்றன. இவ்விழா பற்றிய எண்ணக்கரு கொலம்பியா பல்கலைக்கழப் பேராசிரியர் பிரயன் கிரீன் மற்றும் அவரது மனைவி நடிகை டிரேசி டே ஆகியோரால் உருவாக்கப்பட்டது. நியூயார்க நகரம், கொலம்பியா பல்கலைக்கழகம், நியூயார்க் பல்கலைக்கழகம், மெட்ரோபாலிட்டன் கலை அருங்காட்சியகம் ஆகிய நிறுவனஙகளுடன் இணைந்து இது நடத்தப்பட்டது.
# சக்தி சுரபி

**சக்தி சுரபி** என்பது ஒரு உயிரி மீத்தேனாக்க கலன் (*Bio-methanation plant*). இது அடிப்படையில் ஒரு சமையல் எரிவாயுகலன். இக்கலன் விவேகானந்த கேந்திரத்தின் இயற்கை வள அபிவிருத்தி பிரிவால் வடிவமைக்கப்பட்டது. இவ்வடிவமைப்பு இந்திய அரசின் புத்தாக்க ஆற்றல் அமைச்சகத்தால் ஏற்கப்பட்டுள்ளது. இது காப்புரிமை பெற்ற வடிவமைப்பு ஆகும். இக்கலன் சமையல் எரிவாயுவை உற்பத்தி செய்யும் கலனாகும்.இதில் இடுபொருளாக பயன்படுத்தப்படுவது வீட்டில் உள்ள சமையல் கழிவுகளே ஆகும்.  
இக்கலனை வீட்டில் நிறுவும் போது மட்டும் தொடக்கத்தில் மீத்தேன் உருவாக்க நுண்ணுயிரிகளை உருவாக்க சாண கரைசல் விட வேண்டும். அதன் பின்னர் வீட்டு சமையல் கழிவுகளை இதில் தொடர்ந்து இடலாம். இக்கலன் பல்வேறு கொள்ளளவுகளில் கிடைக்கிறது. ஓரிடத்திலிருந்து மற்றோர் இடத்துக்கு மாற்றி எடுத்து செல்லும் விதத்திலும் ஒரே இடத்தில் நிலையாக வைக்கப்படும் விதத்திலும் இக்கலன்களில் இருவகை வடிவமைப்புகள் உள்ளன.  
இக்கலன் மூலம் சமையல் எரிவாயுவை பெறலாம். வீட்டில் உள்ள கழிவுகளை நீக்கி சுற்றுப்புறத்தை சுகாதாரமாக வைத்திருக்கலாம். இக்கலனிலிருந்து வெளிவரும் எரிவாயுக் கழிவுநீர் சிறந்த தாவர ஊட்டச்சத்துக்களை கொண்டது. அதை நீர்க்க வைத்து வீட்டுத் தோட்டத்திலும் விவசாயத்திலும் இயற்கை உரமாக பயன்படுத்தலாம்.
# சக்தி சுரபி

## வடிவமைப்பு

இக்கலனில் முக்கியமாக பின் வரும் பாகங்கள் உள்ளன: ஒரு உள்ளிடும் குழாய் உள்ளது. இக்குழாய் வாயு சேகரிப்பானிலிருந்து தொடங்கி கீழே செரிப்பான் வரை நீண்டிருக்கிறது. எனவே இது கழிவுகளை நன்றாக உடைக்கும் கம்பமாகவும் பயன்படுகிறது. இக்கலனில் ஒரு செரிப்பான் உள்ளது. அங்கு நுண்ணுயிரிகள் வீட்டுக் கழிவுகளை நொதிக்க வைத்து மீத்தேன் வாயுவை உருவாக்குகின்றன. அந்த வாயுவானது வாயு சேகரிப்பானில் சேகரிக்கப்பட்டு சமையலறைக்கு கொண்டு செல்லப்படுகிறது. ஒரு கன மீட்டர் கொள்ளளவு வாயு உற்பத்தி செய்ய தினமும் ஐந்து கிலோ கழிவுகளை இட வேண்டும். இக்கலன் வடிவமைப்பில் குறைவாக கழிவுகள் இடுவதால் அதன் செயல்திறன் பாதிப்படையாதபடி வடிவமைக்கப்பட்டுள்ளது. எனவே குறைவாக கழிவுகள் இருந்தால் கவலைப்பட தேவையில்லை. ஆனால் கழிவுகளில் நார்த்தன்மை கொண்ட பொருட்களோ அல்லது அமிலத்தன்மை அதிகம் கொண்ட பொருட்களோ மிகுதியாக இல்லாமல் பார்த்துக் கொள்ள வேண்டும். அப்படி இருந்தால் அது இக்கலனின் செயல்பாட்டை பாதிக்கும்.  
இக்கலன் கிராமங்களிலும் நகர்ப்புறங்களிலும் பயன்படுத்தும் விதத்தில் வடிவமைக்கப்பட்டுள்ளது. ஒவ்வொரு மாதமும் விவேகானந்த கேந்திரம் கன்னியாகுமரி, இந்த கழிவு எரிவாயு கலன் குறித்த ஒருநாள் அறிமுக பயிற்சி முகாமை ஆஞ்சநேயபுரம் தொழில்நுட்ப வள மையத்தில் நடத்துகிறது.
# தேசிய நெடுஞ்சாலை 2 (இந்தியா)

**தேசிய நெடுஞ்சாலை எண் 2** (*National Highway 2*) வடகிழக்கு இந்தியாவில் உள்ள அசாம், நாகாலாந்து, மணிப்பூர் மற்றும் மிசோரம் மாநிலங்களை இணைக்கும் 1325.6 கிலோமீட்டர் நீளம் கொண்ட தேசிய நெடுஞ்சாலை ஆகும். இந்நெடுஞ்சாலை அசாம் மாநிலத்தின் திப்ருகாரில் தொடங்கி, நாகாலாந்து, மணிப்பூர் வழியாக மிசோரம் மாநிலத்தின் துபாங் எனுமிடத்தில் முடிவடைகிறது.
# தென்னாட்டுப் போர்க்களங்கள் (நூல்)

**தென்னாட்டுப் போர்க்களங்கள்** என்பது கா. அப்பாத்துரை எழுதிய போர்க்களங்கள் (போர் நடந்த இடங்கள்) பற்றிக்கூறும் வரலாற்றாராய்ச்சி நூலாகும். இதில் சங்ககாலம் நடந்த போர்கள், வரலாற்று காலப்போர்கள் நடந்த போர்களும் கல்வெட்டுகளையும், சங்கத்தமிழ் பாடல்களையும் சான்று காட்டி எழுதப்பட்டுள்ளது.
# தென்னாட்டுப் போர்க்களங்கள் (நூல்)

## சிறப்புகள்

- இதில் சங்கப்பாடல்களையும் சிலப்பதிகாரத்தையும் கொண்டு பாண்டியன் நெடுஞ்செழியன் காலத்தில் அரண்மனையில் அமைக்கப்பட்ட பொறிகளையும், போர்கருவிகளையும் அதன் உபயோகங்களையும் பற்றி எழுதப்பட்டுளது குறிப்பிடத்தக்கது.
- இதை படித்த முன்னால் தமிழக முதல்வர் அண்ணா பின்வருமாறு உரைத்தார்.
- பேரறிஞர் அண்ணா
# பேங்க்பஜார்.காம்

**பேங்க்பஜார்.காம்** (*BankBazaar.com*) என்பது BankBazaar.com என்பது இந்திய கிரெடிட் கார்டு தளமாகும். இந்த நிறுவனம் 2008 ஆம் ஆண்டு ஆதில் ஷெட்டி, அர்ஜுன் ஷெட்டி மற்றும் ரதி ஷெட்டி ஆகியோரால் தொடங்கப்பட்டது. இதன் நிறுவனர்கள் அமேசான், டெலாய்ட், காபிடல் ஒன் மற்றும் கிராப்ட் பூட்ஸ் போன்ற நிறுவனங்களில் பணியாற்றியவர்கள். இந்நிறுவனம், சென்னையைத் தலைமையகமாக கொண்டு இயங்குகிறது.
# செங்கோணம்

AB]]
வடிவவியலில் **செங்கோணம்** (* angle*) என்பது ஒரே நேர்கோட்டின் இரண்டு அரைப்பகுதிகளால் உண்டாகும் கோணத்தை இருசமக்கூறிடும் கோணமாகும். ஒரு நேர்கோட்டின் மீது முனைப்புள்ளி அமையுமாறு ஒரு கதிர் வரையப்படுகிறது என்க. அக்கதிர், மற்றும் அந்த கோடு இவற்றுக்கிடையே உண்டாகும் இரு அடுத்துள்ள கோணங்கள் சமமாக இருந்தால் அவ்விரண்டு கோணங்களும் செங்கோணங்களாக இருக்கும். சுழற்சியின் வாயிலாகக் கூறுவதென்றால் செங்கோணம் ஒரு முழு சுழற்சியில் கால் பகுதியாகும்.  
செங்கோணத்துடன் தொடர்புடைய முக்கிய வடிவவியல் கருத்துருக்கள் செங்குத்துக் கோடுகளும் செங்குத்துத் தன்மையுமாகும். செங்குத்துக் கோடுகள் ஒன்றையொன்று வெட்டிக்கொள்ளும் புள்ளியில் உண்டாகும் கோணங்கள் செங்கோணங்களாக இருக்கும். ஒரு முக்கோணத்தின் ஒரு கோணம் செங்கோணமாக இருந்தால் அம்முக்கோணம் செங்கோண முக்கோணம் என அழைக்கப்படுகிறது. முக்கோணவியலுக்கு அடிப்படையாக அமைவது செங்கோண முக்கோணங்களாகும். இரு கோணங்களின் கூடுதல் செங்கோணம் என்றால் அவை நிரப்புக் கோணங்கள் எனப்படும்.  
*புத்தகம் 1 எடுகோள் 4* -ன்படி, அனைத்து செங்கோணங்களும் சமம். செங்கோணத்தை அலகாகப் பயன்படுத்தி மற்ற கோணங்களை அளப்பதற்கு யூக்ளிட் இதைப் பயன்படுத்தினார்.
# செங்கோணம்

## அலகுகள்

செங்கோணத்தைப் பின்வரும் அலகுகளில் எழுதலாம்:
- <sup>1</sup>/<sub>4</sub> திருப்பம்.
- 90° (பாகை)
- <sup>π</sup>/<sub>2</sub> ரேடியன்
- 100 கிரேட்
- 8 புள்ளிகள் (of a 32-புள்ளிகளுடைய திசை அளவிட்ட வட்டத்தில்)
- 6 மணி (வானவியல் மணிக்கோணம் (hour angle))
# செங்கோணம்

## 3-4-5 வழிமுறை

பழங்காலத்திலிருந்தே மரம் மற்றும் கட்டிடத் தொழிலாளர்கள் ஒரு கோணம் உண்மையிலேயே செங்கோணமாக உள்ளதா என்பதைக் கண்டறிய ஒரு எளிய முறையைக் கண்டறிந்திருந்தனர். அந்த முறை, புகழ்பெற்ற *பித்தோகரசின் மும்மை* <span>(3, 4, 5)</span> -ஐச் சார்ந்திருந்தமையால் 3-4-5 வழிமுறை எனப்பட்டது. சரிபார்க்கப்பட வேண்டிய கோணத்தின் ஒரு பக்கத்தில் 3 அலகு நீளமுள்ள நேர்கோட்டுத்துண்டும் மறுபக்கத்தில் 4 அலகு நீளமுள்ள நேர்கோட்டுத்துண்டும் எடுத்துக்கொண்டு இவற்றின் மறுமுனைகளை இணைக்கும் கோட்டுத்துண்டின் நீளம் காண வேண்டும். எடுத்துக்கொண்ட கோணம் செங்கோணமாக இருந்தால், பித்தாகரசு தேற்றப்படி, இக்கோட்டுத்துண்டின் நீளம் சரியாக 5 அலகாக இருக்கும். இம்முறையில் சரிபார்ப்பது எளிது. தொழில்நுட்பக் கருவிகள் எதுவும் இல்லாமலே அளந்து விடமுடியும்.
# செங்கோணம்

## தேலேசுத் தேற்றம்

தேலேசுத் தேற்றத்தின்படி ஒரு அரைவட்டத்துள் அமையும் கோணம் செங்கோணமாகும்.
# டெலாய்ட்

**டெலாய்ட்** (*Deloitte*, **டெலொயிற்**) என்பது உலகின் நான்கு மிகப்பெரிய தணிக்கை நிறுவனங்களில் ஒன்று ஆகும். இது 1,80,000 மேற்பட்ட ஊழியர்களைக் கொண்டு 150 கும் மேற்பட்ட நாடுகளில் இயங்கி வருகிறது. வரி கணக்கிடுதல், தணிக்கை செய்தல், வணிக ஆலோசனை, நிதி ஆலோசனை வழங்குதல் போன்றவைகள் இவர்களின் முதன்மை சேவைகள்.
# முக்கோணவியல் சார்புகளின் தொகையீடுகளின் பட்டியல்

முக்கோணவியல் சார்புகளின் தொகையீடுகள் (எதிர் வகைக்கெழுச் சார்புகள்) பின்வரும் அட்டவணையில் தரப்பட்டுள்ளன.
முக்கோணவியல் சார்பு <math>\sin(x)</math> -ன் வகைக்கெழு <math>\cos(x).</math>
: <math>\int a\cos nx\;dx = \frac{a}{n}\sin nx+c</math>
அனைத்து வாய்ப்பாடுகளிலும் மாறிலி *a* பூச்சியமற்றதாக எடுத்துக் கொள்ளப்படுகிறது. *C* -தொகையீட்டு மாறிலியைக் குறிக்கும்.
# முக்கோணவியல் சார்புகளின் தொகையீடுகளின் பட்டியல்

## சைன் சார்பு மட்டும் கொண்ட தொகையீடுகள்

: <math>\int\sin ax\;dx = -\frac{1}{a}\cos ax+C\,\!</math>
: <math>\int\sin^2 {ax}\;dx = \frac{x}{2} - \frac{1}{4a} \sin 2ax +C= \frac{x}{2} - \frac{1}{2a} \sin ax\cos ax +C\!</math>  
: <math>\int x\sin^2 {ax}\;dx = \frac{x^2}{4} - \frac{x}{4a} \sin 2ax - \frac{1}{8a^2} \cos 2ax +C\!</math>
: <math>\int x^2\sin^2 {ax}\;dx = \frac{x^3}{6} - \( \frac {x^2}{4a} - \frac{1}{8a^3} \) \sin 2ax - \frac{x}{4a^2} \cos 2ax +C\!</math>  
: <math>\int\sin b_1x\sin b_2x\;dx = \frac{\sin((b_1-b_2)x)}{2(b_1-b_2)}-\frac{\sin((b_1+b_2)x)}{2(b_1+b_2)}+C \qquad\mbox{(for }|b_1|\neq|b_2|\mbox{)}\,\!</math>
: <math>\int\sin^n {ax}\;dx = -\frac{\sin^{n-1} ax\cos ax}{na} + \frac{n-1}{n}\int\sin^{n-2} ax\;dx \qquad\mbox{(for }n>2\mbox{)}\,\!</math>  
: <math>\int\frac{dx}{\sin ax} = \frac{1}{a}\ln \\tan\frac{ax}{2}\+C</math>
: <math>\int\frac{dx}{\sin^n ax} = \frac{\cos ax}{a(1-n) \sin^{n-1} ax}+\frac{n-2}{n-1}\int\frac{dx}{\sin^{n-2}ax} \qquad\mbox{(for }n>1\mbox{)}\,\!</math>  
: <math>\int x\sin ax\;dx = \frac{\sin ax}{a^2}-\frac{x\cos ax}{a}+C\,\!</math>
: <math>\int x^n\sin ax\;dx = -\frac{x^n}{a}\cos ax+\frac{n}{a}\int x^{n-1}\cos ax\;dx = \sum_{k=0}^{2k\leq n} (-1)^{k+1} \frac{x^{n-2k}}{a^{1+2k}}\frac{n!}{(n-2k)!} \cos ax +\sum_{k=0}^{2k+1\leq n}(-1)^k \frac{x^{n-1-2k}}{a^{2+2k}}\frac{n!}{(n-2k-1)!} \sin ax \qquad\mbox{(for }n>0\mbox{)}\,\!</math>  
: <math>\int_{\frac{-a}{2}}^{\frac{a}{2}} x^2\sin^2 {\frac{n\pi x}{a}}\;dx = \frac{a^3(n^2\pi^2-6)}{24n^2\pi^2} \qquad\mbox{(for }n=2,4,6...\mbox{)}\,\!</math>
: <math>\int\frac{\sin ax}{x} dx = \sum_{n=0}^\infty (-1)^n\frac{(ax)^{2n+1}}{(2n+1)\cdot (2n+1)!} +C\,\!</math>  
: <math>\int\frac{\sin ax}{x^n} dx = -\frac{\sin ax}{(n-1)x^{n-1}} + \frac{a}{n-1}\int\frac{\cos ax}{x^{n-1}} dx\,\!</math>
: <math>\int\frac{dx}{1\pm\sin ax} = \frac{1}{a}\tan\(\frac{ax}{2}\mp\frac{\pi}{4}\)+C</math>  
: <math>\int\frac{x\;dx}{1+\sin ax} = \frac{x}{a}\tan\(\frac{ax}{2} - \frac{\pi}{4}\)+\frac{2}{a^2}\ln\\cos\(\frac{ax}{2}-\frac{\pi}{4}\)\+C</math>
: <math>\int\frac{x\;dx}{1-\sin ax} = \frac{x}{a}\cot\(\frac{\pi}{4} - \frac{ax}{2}\)+\frac{2}{a^2}\ln\\sin\(\frac{\pi}{4}-\frac{ax}{2}\)\+C</math>  
: <math>\int\frac{\sin ax\;dx}{1\pm\sin ax} = \pm x+\frac{1}{a}\tan\(\frac{\pi}{4}\mp\frac{ax}{2}\)+C</math>
# முக்கோணவியல் சார்புகளின் தொகையீடுகளின் பட்டியல்

## கோசைன் மட்டும் கொண்ட தொகையீடுகள்

: <math>\int\cos ax\;dx = \frac{1}{a}\sin ax+C\,\!</math>  
: <math>\int\cos^2 {ax}\;dx = \frac{x}{2} + \frac{1}{4a} \sin 2ax +C = \frac{x}{2} + \frac{1}{2a} \sin ax\cos ax +C\!</math>  
: <math>\int\cos^n ax\;dx = \frac{\cos^{n-1} ax\sin ax}{na} + \frac{n-1}{n}\int\cos^{n-2} ax\;dx \qquad\mbox{(for }n>0\mbox{)}\,\!</math>  
: <math>\int x\cos ax\;dx = \frac{\cos ax}{a^2} + \frac{x\sin ax}{a}+C\,\!</math>  
: <math>\int x^2\cos^2 {ax}\;dx = \frac{x^3}{6} + \( \frac {x^2}{4a} - \frac{1}{8a^3} \) \sin 2ax + \frac{x}{4a^2} \cos 2ax +C\!</math>  
: <math>\int x^n\cos ax\;dx = \frac{x^n\sin ax}{a} - \frac{n}{a}\int x^{n-1}\sin ax\;dx\,= \sum_{k=0}^{2k+1\leq n} (-1)^{k} \frac{x^{n-2k-1}}{a^{2+2k}}\frac{n!}{(n-2k-1)!} \cos ax +\sum_{k=0}^{2k\leq n}(-1)^{k} \frac{x^{n-2k}}{a^{1+2k}}\frac{n!}{(n-2k)!} \sin ax \!</math>  
: <math>\int\frac{\cos ax}{x} dx = \ln|ax|+\sum_{k=1}^\infty (-1)^k\frac{(ax)^{2k}}{2k\cdot(2k)!}+C\,\!</math>  
: <math>\int\frac{\cos ax}{x^n} dx = -\frac{\cos ax}{(n-1)x^{n-1}}-\frac{a}{n-1}\int\frac{\sin ax}{x^{n-1}} dx \qquad\mbox{(for }n\neq 1\mbox{)}\,\!</math>  
: <math>\int\frac{dx}{\cos ax} = \frac{1}{a}\ln\\tan\(\frac{ax}{2}+\frac{\pi}{4}\)\+C</math>  
: <math>\int\frac{dx}{\cos^n ax} = \frac{\sin ax}{a(n-1) \cos^{n-1} ax} + \frac{n-2}{n-1}\int\frac{dx}{\cos^{n-2} ax} \qquad\mbox{(for }n>1\mbox{)}\,\!</math>  
: <math>\int\frac{dx}{1+\cos ax} = \frac{1}{a}\tan\frac{ax}{2}+C\,\!</math>  
: <math>\int\frac{dx}{1-\cos ax} = -\frac{1}{a}\cot\frac{ax}{2}+C\,\!</math>  
: <math>\int\frac{x\;dx}{1+\cos ax} = \frac{x}{a}\tan\frac{ax}{2} + \frac{2}{a^2}\ln\\cos\frac{ax}{2}\+C</math>  
: <math>\int\frac{x\;dx}{1-\cos ax} = -\frac{x}{a}\cot\frac{ax}{2}+\frac{2}{a^2}\ln\\sin\frac{ax}{2}\+C</math>  
: <math>\int\frac{\cos ax\;dx}{1+\cos ax} = x - \frac{1}{a}\tan\frac{ax}{2}+C\,\!</math>  
: <math>\int\frac{\cos ax\;dx}{1-\cos ax} = -x-\frac{1}{a}\cot\frac{ax}{2}+C\,\!</math>  
: <math>\int\cos a_1x\cos a_2x\;dx = \frac{\sin(a_1-a_2)x}{2(a_1-a_2)}+\frac{\sin(a_1+a_2)x}{2(a_1+a_2)}+C \qquad\mbox{(for }|a_1|\neq|a_2|\mbox{)}\,\!</math>
# முக்கோணவியல் சார்புகளின் தொகையீடுகளின் பட்டியல்

## டேன்ஜெண்ட் மட்டும் கொண்ட தொகையீடுகள்

: <math>\int\tan ax\;dx = -\frac{1}{a}\ln|\cos ax|+C = \frac{1}{a}\ln|\sec ax|+C\,\!</math>  
: <math>\int\tan^n ax\;dx = \frac{1}{a(n-1)}\tan^{n-1} ax-\int\tan^{n-2} ax\;dx \qquad\mbox{(for }n\neq 1\mbox{)}\,\!</math>  
: <math>\int\frac{dx}{q \tan ax + p} = \frac{1}{p^2 + q^2}(px + \frac{q}{a}\ln|q\sin ax + p\cos ax|)+C \qquad\mbox{(for }p^2 + q^2\neq 0\mbox{)}\,\!</math>  
: <math>\int\frac{dx}{\tan ax} = \frac{1}{a}\ln|\sin ax|+C\,\!</math>  
: <math>\int\frac{dx}{\tan ax + 1} = \frac{x}{2} + \frac{1}{2a}\ln|\sin ax + \cos ax|+C\,\!</math>  
: <math>\int\frac{dx}{\tan ax - 1} = -\frac{x}{2} + \frac{1}{2a}\ln|\sin ax - \cos ax|+C\,\!</math>  
: <math>\int\frac{\tan ax\;dx}{\tan ax + 1} = \frac{x}{2} - \frac{1}{2a}\ln|\sin ax + \cos ax|+C\,\!</math>  
: <math>\int\frac{\tan ax\;dx}{\tan ax - 1} = \frac{x}{2} + \frac{1}{2a}\ln|\sin ax - \cos ax|+C\,\!</math>
# முக்கோணவியல் சார்புகளின் தொகையீடுகளின் பட்டியல்

## சீக்கெண்ட் மட்டும் கொண்ட தொகையீடுகள்

:<math>\int \sec{ax} \, dx = \frac{1}{a}\ln{\ \sec{ax} + \tan{ax}\}+C</math>  
:<math>\int \sec^2{x} \, dx = \tan{x}+C</math>  
:<math>\int \sec^n{ax} \, dx = \frac{\sec^{n-1}{ax} \tan {ax}}{a(n-1)} \,+\, \frac{n-2}{n-1}\int \sec^{n-2}{ax} \, dx \qquad \mbox{ (for }n \ne 1\mbox{)}\,\!</math>  
:<math>\int \sec^n{x} \, dx = \frac{\sec^{n-2}{x}\tan{x}}{n-1} \,+\, \frac{n-2}{n-1}\int \sec^{n-2}{x}\,dx</math>  
:<math>\int \frac{dx}{\sec{x} + 1} = x - \tan{\frac{x}{2}}+C</math>  
:<math>\int \frac{dx}{\sec{x} - 1} = - x - \cot{\frac{x}{2}}+C</math>
# முக்கோணவியல் சார்புகளின் தொகையீடுகளின் பட்டியல்

## கோசீக்கெண்ட் மட்டும் கொண்ட தொகையீடுகள்

:<math>\int \csc{ax} \, dx = -\frac{1}{a}\ln{\ \csc{ax}+\cot{ax}\}+C</math>  
:<math>\int \csc^2{x} \, dx = -\cot{x}+C</math>  
:<math>\int \csc^n{ax} \, dx = -\frac{\csc^{n-1}{ax} \cos{ax}}{a(n-1)} \,+\, \frac{n-2}{n-1}\int \csc^{n-2}{ax} \, dx \qquad \mbox{ (for }n \ne 1\mbox{)}\,\!</math>  
:<math>\int \frac{dx}{\csc{x} + 1} = x - \frac{2\sin{\frac{x}{2}}}{\cos{\frac{x}{2}}+\sin{\frac{x}{2}}}+C</math>  
:<math>\int \frac{dx}{\csc{x} - 1} = \frac{2\sin{\frac{x}{2}}}{\cos{\frac{x}{2}}-\sin{\frac{x}{2}}}-x+C</math>
# முக்கோணவியல் சார்புகளின் தொகையீடுகளின் பட்டியல்

## கோடேன்ஜெண்ட் மட்டும் கொண்ட தொகையீடுகள்

:<math>\int\cot ax\;dx = \frac{1}{a}\ln|\sin ax|+C\,\!</math>  
: <math>\int\cot^n ax\;dx = -\frac{1}{a(n-1)}\cot^{n-1} ax - \int\cot^{n-2} ax\;dx \qquad\mbox{(for }n\neq 1\mbox{)}\,\!</math>  
: <math>\int\frac{dx}{1 + \cot ax} = \int\frac{\tan ax\;dx}{\tan ax+1}\,\!</math>  
: <math>\int\frac{dx}{1 - \cot ax} = \int\frac{\tan ax\;dx}{\tan ax-1}\,\!</math>
# முக்கோணவியல் சார்புகளின் தொகையீடுகளின் பட்டியல்

## சைன் மற்றும் டேன்ஜெண்ட் கொண்ட தொகையீடுகள்

: <math>\int \sin ax \tan ax\;dx = \frac{1}{a}(\ln|\sec ax + \tan ax| - \sin ax)+C\,\!</math>  
: <math>\int\frac{\tan^n ax\;dx}{\sin^2 ax} = \frac{1}{a(n-1)}\tan^{n-1} (ax) +C\qquad\mbox{(for }n\neq 1\mbox{)}\,\!</math>
# முக்கோணவியல் சார்புகளின் தொகையீடுகளின் பட்டியல்

## கோசைன் மற்றும் டேன்ஜெண்ட் கொண்ட தொகையீடுகள்

: <math>\int\frac{\tan^n ax\;dx}{\cos^2 ax} = \frac{1}{a(n+1)}\tan^{n+1} ax +C\qquad\mbox{(for }n\neq -1\mbox{)}\,\!</math>
# முக்கோணவியல் சார்புகளின் தொகையீடுகளின் பட்டியல்

## சைன் மற்றும் கோடேன்ஜெண்ட் கொண்ட தொகையீடுகள்

: <math>\int\frac{\cot^n ax\;dx}{\sin^2 ax} = \frac{1}{a(n+1)}\cot^{n+1} ax +C\qquad\mbox{(for }n\neq -1\mbox{)}\,\!</math>
# முக்கோணவியல் சார்புகளின் தொகையீடுகளின் பட்டியல்

## கோசைன் மற்றும் கோடேன்ஜெண்ட் கொண்ட தொகையீடுகள்

: <math>\int\frac{\cot^n ax\;dx}{\cos^2 ax} = \frac{1}{a(1-n)}\tan^{1-n} ax +C\qquad\mbox{(for }n\neq 1\mbox{)}\,\!</math>
# முக்கோணவியல் சார்புகளின் தொகையீடுகளின் பட்டியல்

## சமச்சீரான எல்லைகள் கொண்ட தொகையீடுகள்

: <math>\int_^\sin {x}\;dx = 0 \!</math>
: <math>\int_^\cos {x}\;dx = 2\int_^\cos {x}\;dx = 2\int_^\cos {x}\;dx = 2\sin {c} \!</math>
: <math>\int_^\tan {x}\;dx = 0 \!</math>
: <math>\int_{-\frac{a}{2}}^{\frac{a}{2}} x^2\cos^2 {\frac{n\pi x}{a}}\;dx = \frac{a^3(n^2\pi^2-6)}{24n^2\pi^2} \qquad\mbox{(for }n=1,3,5...\mbox{)}\,\!</math>
# ஹன்வெல்லை

**ஹன்வெல்லை** (*Hanwella*) ஒரு வரலாற்று சிறப்புமிக்க நகரமாகும். இது இலங்கையின் மேல் மாகாணத்தில் கொழும்பு மாவட்டத்தில் அமையப்பெற்றுள்ளது. அத்துடன் கொழும்பு - இரத்தினபுரி முதன்மைப் பாதையில் கொழும்பில் இருந்து சுமார் 29 கி.மீ. தொலைவில் அமைந்துள்ளது. இலங்கையின் மிக நீண்ட ஆறுகளில் ஒன்றான களனி ஆற்றுக் கரையில் இந்நகரம் அமைந்துள்ளதால் போர்த்துக்கேயரின் காலத்தில் ஹன்வெல்லை சிறப்புமிக்க நகராகக் காணப்பட்டது. அக்காலத்தில் இது சீதாவக்கை இராச்சியம் எனும் பெயர் கொண்டு அழைக்கப்பட்டது.
# மனித இனத் தோற்றம்

பூமியில் வாழும் பாலூட்டிகளில் மிகவும் முன்னேற்றம் அடைந்து அறிவு வளர்ச்சியடைந்தத விலங்கு மனிதன். பிற விலங்குகளிடமிருந்து மாறுபட்டு எழுந்து நிற்கவும், நடக்கவும் மனிதனால் முடியும். சிந்திக்கும் திறன் மனிதனில் சிறந்து விளங்குபவையாகும்.( மனித இனத்தின் பரிணாம வளர்ச்சி குறித்து பலர் கருத்துக் கணிப்புகளை கூறியுள்ளனர்). (குரங்கிலிருந்து மனிதன் தோன்றினான் என்பர். ஆனால் அது முற்றிலும் சரியானதன்று). ஏனெனில் மனிதனைப் போன்றே காணப்படும் உராங் உட்டான், சிம்பன்சி, கொரில்லா ஆகிய இனக் குரங்குகளின் ஒட்டு மொத்தச் சேர்க்கைக் கூறுகளாகவே மனிதன் விளங்குகின்றான். உராங்க்- உட்டாங்கின் மூளை, சிம்பன்ஸியின் மண்டையோடு, கொரில்லாவின் கைகள் ஆகியவை மனித இனத்தைப் போன்றது. எனவே மனித இனத்தோடு தொடர்புடைய இந்த மூன்று குரங்கினங்களைக் காட்டிலும் மேம்பட்ட உறுப்பமைப்புகளை (கைகள்- சிந்தனை, குரல்வளம் போன்றவை) பெற்றிருப்பவன் மனிதன். எனவே, மனிதனும் குரங்கும் ஒரே மாதிரி வடிவமைப்புடைய விலங்கிலிருந்து - பொதுவான ஒரு மூதாதையிலிருந்து பரிணமித்திருக்கலாம் என்று கொள்வதே பொருத்தமாகும். எனவே மனிதனின் மூதாதையர்கள் குரங்குகள் அல்ல. ஆனால் குரங்குகளைப் போன்ற விலங்குகளே என உறுதிபடக் கூறலாம்.
# மனித இனத் தோற்றம்

## மனித இனத்தோற்றம்

மனித இனம் எப்போது தோன்றியது என்பது குறித்து பல்வேறு கருத்துகள் நிலவுகின்றன. வாலிலா மனிதக் குரங்குகள் நான்கு கோடி ஆண்டுகளுக்கு முன் தோன்றின என்றும் பத்து லட்சம் ஆண்டுகளுக்கு முன் பெரிய மூளையையும், கூர்மையான கண்களையும், திறமையான கைகளையும் கொண்ட ஆதி மனிதன் தோன்றினான் என்றும் ஒரு கருத்து நிலவுகிறது.
# மனித இனத் தோற்றம்

## தொல்பொருள் ஆய்வுகள்

- பதினான்கு மில்லியன் ஆண்டுகளுக்கு முன் வாழ்ந்த மனிதனின் தாடை எலும்புகள் இந்தியாவில் சிவாலிக் குன்றுகளிலும் வடமேற்கு கென்யா நாட்டிலும் கண்டெடுக்கப்பட்டுள்ளன.
- சுமார் 4 மில்லியன் ஆண்டுகளுக்கு முன் வாழ்ந்த மனித இனச் சான்றுகள் ஜாவா தீவிலுள்ள சோலோ நதிக் கரையில் கண்டுபிடிக்கப்பட்டுள்ளன.
- *ருடால்ஃப் மனிதன்* ( Rudolph man) சுமார் மூன்று மில்லியன் ஆண்டுகட்கு முன் வாழ்ந்ததாக ஆய்வுகள் தெரிவிக்கின்றன.
- கற்களால் ஆன ஆயுதங்களைப் பயன்படுத்திய மனித இனச் சான்றுகள் தென் ஆப்பிரிக்காவின் *ட்ரான்ஸ்வால்* பகுதியில் கிடைத்துள்லன.
- நன்கு நிமிர்ந்து நடந்த ஹோமோ எரெக்டஸ் ( Homoerectus) என்னும் மனித இனச் சான்றுகள் ஜாவா தீவில் கிடைத்துள்லன.
- ஜெர்மனி, பிரான்ஸ், இத்தாலி, பெல்ஜியம் ஆகிய நாடுகளில் நியான்டர்தால் மனிதனின் எஞ்சிய அழிவுச் சின்னங்கள் கண்டெடுக்கப்பட்டுள்ளன. இதன் மூலம் இம்மனித இனம் குகைகளில் வாழ்ந்ததாகவும், தோல் ஆடைகளை உடுத்தியதாகவும், தீயால் சமைக்கத் தெரிந்ததாகவும் அறிந்து கொள்ள முடிகிறது.
- *நியான்டர்தால் மனித இனம்* அழிந்த பின் தோன்றிய இனம் தான் இன்றைய மனிதனின் மூதாதை எனக் கருதப்படும் குரோமன்யான் மனிதன் ஆவான்.
- கற்கருவிகளைப் பயன்படுத்திய *குரோமன்யான் மனிதன்* வேட்டையாடிய பழைய **கற்கால மனிதன்** ஆவான்.
- குரோமன்யான் மனிதனுக்குப் பின் தோன்றியவனே *புதிய கற்கால மனிதன்* (நியோ லித்திக் ). இவனே மனித நாகரிக இனத்தின் தொடக்கமாகக் கருதப்படுபவன்.
- செக்கோஸ்லேவாகியா நாட்டின் லார்ச் நகருக்கு அருகில் உள்ள ஒரு குகையில் 35,000 ஆண்டுகட்குமுன் வாழ்ந்த இன்றைய மனிதத் தோற்றத்தை ஒத்த மனித எலும்புக் கூடொன்று கண்டுபிடிக்கப்பட்டுள்ளது. எனவே, இன்றைக்கு சுமார் 40,000 ஆண்டுகளுக்கு முன் முழுமையான நாகரிகமடைந்த மனிதன் தோன்றி வாழ்ந்தான் என்று புதைபொருள் வரலாற்றறிஞர்கள் உறுதிபடக் கூறுகின்றனர்.
# மனித இனத் தோற்றம்

## மனித இனப் பாகுபாடு

(கிமு 1550 – கிமு 1077) பதினெட்டாம் வம்சத்தின் பார்வோன்முதலாம் சேத்தி கல்லறையில் வரையப்பட்ட உலகின் நான்கு இன மக்களின் சித்திரங்கள்: லிபியர்கள், நூபியர்கள், லெவண்டியர்கள் மற்றும் எகிப்தியர்கள்]]  
மனிதனின் உடல் தோல், தலைமயிர் அமைப்பு, கண்களின் நிறம், மண்டையோட்டு அமைப்பு, இரத்தத் தொகுதி ஆகியவற்றின் அடிப்படையில் மனித இனம் மூன்று வகையாகப் பிரிக்கப்பட்டுள்ளது. அவை
1. மங்கோலிய இனம் (Mongoloids)
1. காக்கேசியஸ் இனம் (Caucasoid)
1. நீக்ரோ இனம் (Negroids)
# மனித இனத் தோற்றம்

## மங்கோலிய இனம்

மஞ்சள் நிறமுடையவர்கள் இந்த இனத்தைச் செர்ந்தவர்கள். சீனர்கள், ஜப்பானியர்கள், அமெரிக்க இந்தியர்கள், மங்கோலியர் மற்றும் எஸ்கிமோக்கள் இவ்வகையைச் சேர்ந்தவர்கள்.
# மனித இனத் தோற்றம்

## காக்கேசிய இனம்

வெள்ளை நிறமுடையவர்கள் இந்த இனத்தைச் சேர்ந்தவர்கள். ஐரோப்பியர், அரேபியர், இந்தோ-திராவிட இனத்தவர் எல்லோரும் இவ்வகையில் அடங்குவர்.
# மனித இனத் தோற்றம்

## நீக்ரோ இனம்

கறுப்பு நிறமுடையவர்கள் இவ்வினத்தில் அடங்குவர். ஆப்பிரிக்காவிலும்,பசிபிக்தீவுப் பகுதிகளிலும் வாழும் மக்கள் இந்த இனத்தைச் சேர்ந்தவர்கள்.  
மேற்கண்டவாறு மனித இனப்பாகுபாடு இருப்பினும், தற்காலத்தில் இனக்கலப்பு ஏற்பட்டுள்ளது. இனத்துக்கு இனம் கண், வாய், மூக்கு ஆகியவற்றின் அமைப்பு மாறுபட்டு உள்ளது. தலை அமைப்பும் மயிரிழை அமைப்பும் கூட வேறுபட்டுள்ளன.  
ஆணைவாரி ஆனந்தன். 'பல்துறை அறிவியல்' மணியம் பதிப்பகம் வெளியீடு. 1989.
# இரா. மீனாட்சி

கவிஞர் **இரா. மீனாட்சி** (R.Meenakshi) ஒரு தமிழ்க் கவிஞர் மற்றும் ஆய்வாளர். நவீனத் தமிழ் இலக்கியத்தில், புதுக்கவிதைப் படைப்பில் குறிப்பிடத்தக்கவர். சி. சு. செல்லப்பாவின் ‘எழுத்து’ காலத்தில் இருந்து எழுதத் தொடங்கி இன்றுவரை தொடர்ந்து எழுதி வருபவர். தற்போது ஆரோவில் சர்வதேச நகரத்தில் தொண்டாற்றி வருகிறார். இவர் எழுதிய *“உதய நகரிலிருந்து”* எனும் நூல் தமிழ் வளர்ச்சித் துறையின் 2006-ஆம் ஆண்டிற்கான சிறந்த நூல்களில் புதுக்கவிதை எனும் வகைப்பாட்டில் பரிசு பெற்றிருக்கிறது. மேலும் இவர் எழுதிய செம்மண் மடல்கள் என்னும் நூலும் 2012-ஆம் ஆண்டிற்கான சிறந்த நூல் விருதினைப் பெற்றுள்ளது. சிறந்த சித்த மருத்துவச் சேவைக்காக ஸ்ரீபுத்து மகரிஷி அறக்கட்டளை வழங்கிய சித்த மருத்துவச் சேவைச் செம்மல் என்னும் விருதினையும் இவர் பெற்றுள்ளார்.
# இரா. மீனாட்சி

## கவிதை நூல்கள்

- நெருஞ்சி - சாரல் வெளியீடு (1970)
- சுடுபூக்கள் - சாரல் வெளியீடு (1978)
- தீபாவளிப் பகல் - அன்னம் வெளியீடு (1983)
- மறுபயணம் (இருமொழி) - ஆரோவில் (1998)
- மீனாட்சி கவிதைகள் (தொகுப்பு) - காவ்யா பதிப்பகம் (2002)
- வாசனைப் புல் - மித்ர வெளியீடு (2006)
- உதயநகரிலிருந்து - கபிலன் பதிப்பகம் (2006)
- கொடிவிளக்கு - கபிலன் பதிப்பகம் (2009)
- செம்மண் மடல்கள் - கபிலன் பதிப்பகம் (2012) (தமிழக அரசு தமிழ் வளர்ச்சித் துறையின் 2012ஆம் ஆண்டிற்கான சிறந்த நூல் விருது)
- ஓவியா - கபிலன் பதிப்பகம் (2009)
# இரா. மீனாட்சி

## பிற தொகுப்பு நூல்களில்

- பறத்தல் அதன் சுதந்திரம்
- கொங்கு தேர் வாழ்க்கை
- சிற்றகல்
# இரா. மீனாட்சி

## இணையாசிரியராக எழுதிய நூல்கள்

- மகாகவி பாரதியார் கவிதைகளில் புதுச்சேரி, கபிலன் பதிப்பகம். (2006)
- அரவிந்தர் போற்றிய அருந்தமிழ்ச் சான்றோர், கபிலன் பதிப்பகம். (2007)
# இரா. மீனாட்சி

## பிறமொழித் தொகுப்புகளில்

- The Penguin new writing in India.
- In their own voice – The Penguin anthology of contemporary Indian women poets.
- The Oxford anthology of Modern Indian Poetry The Oxford University Press.
- World Poetry. An anthology of verses from antiquity to our time (4000 yrs. Poetry) W.W.Norton and company. Newyork – 1998. (நாலாயிரமாண்டு உலகக் கவிதைகளில் இருபதாம் நூற்றாண்டின் ஒரே தமிழ்க் கவிதையாக இவர்தம் சுடுபூக்கள் தொகுப்பிலிருந்து கவிதை இடம் பெற்றுள்ளது.)
# இரா. மீனாட்சி

## ஆய்வு நூல் வெளியீடுகள்

(Preservation of the Tamil Language, heritage and culture) யுனெஸ்கோவின் பங்களிப்போடு தமிழ்மரபு - கலாச்சாரம், வரலாறு, மற்றும் மொழிப்பாதுகாப்பு ஆய்வுகளில் இளைஞர்களுக்கு நெறியாளராக இருந்து பணியாற்றியதோடு, அது தொடர்பான பின்வரும் பொருண்மைகளில் நூல்களை வெளியிட்டமை.  
- அருகி வரும் மாட்டுவண்டி (The technology economy and history of the traditional wooden wheel bullock cart) மற்றும் சிறுபாணன் சென்ற பெருவழி
- மொழிவளம் பெற ( தமிழ் - ஆங்கிலம் கவிதைகள்)
- பனைமரமும் நாட்டுப்புற மக்களும் (Palmyrah tree and the native people)
- தமிழக மகளிரின் கலைகளில் ஒன்றான கோலக்கலை பற்றிய ஆய்வு (Kolam – The floor drawing )
- தமிழில் கடித இலக்கியம்.
- புனிதச் சமையல் (Sacred cooking)
கவிதை தொகுதி:
Seeds France
Duat and Dreams
# இரா. மீனாட்சி

## பிற சிறப்புச் செய்திகள்

- 1978 கோவை அவிநாசியில் அரசு உயர்நிலைப்பள்ளியில் முதன்முறையாக பாரதிசிலை வைக்க அரசாணை பெற்று சிலை நிறுவி பாரதி நூற்றாண்டு விழாத் தலைமையேற்று கவியோகி சுத்தானந்த பாரதியார், பாரதிதாசன் புதல்வர் திரு.மன்னர் மன்னன் உள்ளிட்டோரைக் கொண்டு பாரதி நூற்றாண்டு விழா மாநாடு நடத்தியமை. விழா மலர் வெளியிட்டமை.
- பாரதி நூற்றாண்டு விழாவையொட்டி 1982-இல் புதுச்சேரி (பாரதி பாடிய) சித்தானந்தச் சாமி திருக்கோயில் வளாகத்தில் அனைத்து வானொலி நிலையங்கள் சார்பில் கவியோகி சுத்தானந்த பாரதியார் தலைமையில் நடைபெற்ற கவியரங்கில் கவிதை பாடியமை.
- 1982-ஆம் ஆண்டு புதுதில்லி - அகில இந்திய கவிசம்மேளனம் பங்கேற்றமை.
- அமெரிக்க ஐரோப்பிய நாடுகள் மற்றும் இந்தோனேசியா உள்ளிட்ட கீழ்த்திசை நாடுகளிலும் பலமுறை கவிதை வாசிப்பு நிகழ்வுகளில் பங்கேற்பு, மற்றும் இந்தியக் கலாச்சாரம் பற்றிய வகுப்புகளை வருகைதரு சிறப்புப் பேராசிரியராக இருந்து நடத்தி வருகின்றமை.
- 1995 -ஆம் ஆண்டு ஐ.நா. சபை பொன்விழாவையொட்டி ஆரோவில்லிற்கு வழங்கப்பட்ட நட்புப் பரிசினைப் பெற ஆரோவில் சார்பாளராக நியூயார்க் சென்றமை.
- 2003-ஆம் ஆண்டு யுனெஸ்கோ - பாரீஸில் ஆரோவில் சர்வதேச நகர வளர்ச்சி பற்றிய நிகழ்வில் தமிழ்க் கலாச்சாரத் தொடர்பாளராகப் பங்கு பெற்றமை.
- 2006 மார்ச், ஆரோவில் இந்திய ஆப்பிரிக்க நட்புக் கழகம் தொடங்குவதற்காக, ஆரோவில் பிரதிநிதிகளுள் ஒருவராகத் தென்னாப்பிரிக்காவின் கேப்டவுன் நகரத்திற்குப் பயணம், ஆப்பிரிக்க இந்திய இளைஞர்களுக்கிடையே நட்புறவுப் பாலமாக ஆரோவில் இளைஞர்கள் கல்வி மையத்தைக் கொண்டு செயல்படுதல்.
- 2005 நவம்பரில் சென்னைப் பல்கலைக் கழகமும் மைசூர் நடுவண் அரசின் இந்திய மொழிகள் நிறுவனமும் இணைந்து நடத்திய செம்மொழித் திட்டக் கருத்தரங்கில் சிறப்பு அழைப்பாளராகப் பங்கேற்றமை.
- 2006 டிசம்பர் தொடங்கி 2007 டிசம்பர் வரை பாரதி - 125 விழாவினைத் தொடங்கிக் கொண்டாடியது. ஞானபீட விருது பெற்ற எழுத்தாளர் ஜெயகாந்தனால் தொடங்கப் பெற்ற இவ்வியக்கம் பாரதி தொடர்பான கருத்தரங்கள், கவிதைப் பயிற்சிப் பட்டறை, கவிஞர்கள் சந்திப்பு, 125 இளைஞர்கள் மற்றும் 125 குழந்தைகளுக்குப் பாரதி பயிலரங்குகள் மற்றும் விழாக்கள் நடத்திவருகின்றது.
# இரா. மீனாட்சி

## ஆரோவில் தமிழ் மரபு மைய நிர்வாகியாக...

- 2006 ஆம் ஆண்டு தொடங்கி ஆண்டுதோறும் ஆரோவில்லில் குழந்தைகளுக்கான புத்தகத் திருவிழாவினைத் தொடர்ந்து நடத்தி வருதல்
- 2007 டிசம்பர் 7,8 ஆகிய நாட்களில் பாரதி - 125 விழாநிறைவு நடத்தியமை. இளைஞர்கள், பெண்கள் மற்றும் குழந்தைகளுக்கான பாரதி வாழ்வியல் பயிலரங்கு, தமிழின் ஓருலகக் கருத்துணர்வு (ONE WORLD CONCEPT IN TAMIL ) என்னும் பொருண்மையில் பன்னாட்டுக் கருத்தரங்கம் மற்றும் நூல்கள் வெளியீடு நடத்தியமை.
- 2008 சாகித்திய அகாதெமியுடன் இணைந்து வருங்காலத் கவிதையும் கவிதையின் வருங்காலமும் குறித்த கருத்தரங்கம் நடத்தியமை.
- 2009 மக்கள் காப்பியம் சிலப்பதிகாரம் எனும் 10 நாள் பயிலரங்கினை செம்மொழித் தமிழாய்வு மத்திய நிறுவனமும் ஆரோவில்லும் இணைந்து நடத்தியமை.
- 2010 தாகூர்-150 சாகித்திய அகாதெமியுடன் சேர்ந்து கருத்தரங்கு நடத்தியமை.
# இரா. மீனாட்சி

## சிறப்புநிலை விருதுகள் / பரிசுகள்

- கோவை. பூ.சா.கோ. நாவலர் மன்றத்தின் சிறந்த கல்லூரிப் பேச்சாளருக்கான தங்கப் பதக்கத்தினைப் பெற்றமை. (1964)
- சிறந்த கிராமப்புற இளைஞர் பணிக்கான ஜெர்மன் டாக்டர். ஹேயின்ரிச் அவார்டு - ஜெர்மனி. (1978)
- சென்னை. சுந்தர்ஜா அறக்கட்டளை - சிறந்த பல்நோக்குச் கல்விச் சிந்தனையாளர் விருது.
- 1999 ஆம் ஆண்டு கோவை அமரர் கவிஞர் தேவமகள் அறக்கட்டளை முதலாமாண்டுச் சிறப்புப் பொற்கிழியும், பாராட்டும்.
- 2005 ஆம் ஆண்டு கவிஞர் சிற்பி இலக்கிய விருது.
- 2007 செப்டம்பர் 22இல் புதுச்சேரி கவிஞர் கல்லாடனார் இலக்கிய விருது.
- ‘உதயநகரிலிருந்து’ நூலுக்காக தமிழக அரசின் 2006-ஆம் ஆண்டு சிறந்த புதுக்கவிதை நூலுக்கான பரிசு பெற்றமை.
- திருப்பூர்த் தமிழ்ச் சங்க விருது 2007
- புதுவை பாரதி விருது - 2010
- கவிக்கோ விருது 2010 - கவிக்கோ அப்துல் ரகுமான் அறக்கட்டளை, சென்னை.
- தமிழக அரசு தமிழ் வளர்ச்சித் துறையின் 2013ஆம் ஆண்டிற்கான சிறந்த நூல் விருது
- ஸ்ரீபுத்து மகரிஷி அறக்கட்டளை வழங்கிய சித்த மருத்துவச் சேவைச் செம்மல் விருது
# இரா. மீனாட்சி

## தற்போதைய சிறப்புப் பணி

- உறுப்பினர், சாகித்திய அகாதமி தமிழ் ஆலோசனைக் குழு.
- ஆசிரியர், ஆரோவில் கிராமச் செய்தி மடல் (மாத வெளியீடு)
- நிர்வாகி, ஆரோவில் நிர்வாகிகள்-ஊழியர் நல நிர்வாகத் திட்டம்.
- அறங்காவலர், சங்கமம் குடியிருப்புத் திட்டம், ஆரோவில்
- பொறுப்பு உறுப்பினர், ஸ்ரீஅரபிந்தோ பன்னாட்டுக் கல்வி ஆய்வு மையம், ஆரோவில்
# மீட்பு (கிறித்தவம்)

கிறிஸ்தவ சமயத்தைப் பொறுத்தவரை, **மீட்பு** என்னும் சொல் பாவத்தில் இருந்து விடுதலை பெறுவதைக் குறிக்கிறது. உலக மக்களைப் பாவங்களில் இருந்து விடுவிக்கவே, மகனாகிய கடவுள் இவ்வுலகில் மனிதராகத் தோன்றினார் என்பது கிறிஸ்தவர்களின் நம்பிக்கை. மீட்பின் பரிசாக கிடைப்பது *நிலைவாழ்வு* ஆகும். கிறிஸ்தவர்களின் புனித நூலான விவிலியம், கடவுளின் மீட்புத் திட்டத்தைப் பற்றிய செய்திகளையே கொண்டிருக்கிறது.
# மீட்பு (கிறித்தவம்)

## உலகத்தில் பாவம்

விவிலியத்தின் முதல் புத்தகமான தொடக்க நூல், உலகில் பாவம் நுழைந்த விதத்தை கதை வடிவில் உருவகமாக விவரிக்கிறது. தொடக்கத்தில் கடவுள் தமது உருவிலும் சாயலிலும் மனிதரைப் படைத்து, உலகில் உள்ள அனைத்தின் மீதும் அவர்களுக்கு அதிகாரம் அளித்தார். இவ்வுலகில் கடவுளுக்குரிய பராமரிப்பு பணிகளை செய்ய, மானிடருக்கு அனைத்து விதத்திலும் கடவுள் சுதந்திரம் அளித்திருந்தார். மானிடரின் சுதந்திரத்தை சோதித்துப் பார்க்கும் விதத்தில், ஏதேன் தோட்டத்தின் நடுவில் இருந்த ஒரு மரத்தின் கனியை மட்டும் உண்ண கடவுள் தடை விதித்தார். மனிதர் கடவுளைப் போன்று மாற விரும்பி, கடவுளின் கட்டளையைப் புறக்கணித்து பாவம் செய்தனர்.  
இக்கதை பின்வரும் கருத்தை உணர்த்துகிறது:
:"கடவுளால் அவரது பணி செய்யப் படைக்கப்பட்ட மானிடர், உலகப் பொருட்களால் மயங்கி கடவுளைப் புறக்கணித்து பாவம் செய்தனர். அதன் விளைவாக, மானிடருக்கு **மீட்பு** தேவைப்பட்டது. எனவே உலக மீட்பருக்காக ஏங்குமாறு, மானிடரின் உள்ளங்கள் அகத்தூண்டுதல் பெற்றன."  
இக்கதையை உண்மைச் சம்பவமாகக் கருதிய தொடக்கக்கால கிறிஸ்தவ அறிஞர்கள், பாம்பின் வடிவத்தில் வந்தது அலகையே என்றும், அலகையின் பேச்சை நம்பியே மானிடர் ஏமாந்ததாகவும் விளக்கம் அளித்தனர். ஆண்டவராகிய கடவுள் பாம்பிடம், "உனக்கும் பெண்ணுக்கும், உன் வித்துக்கும் அவள் வித்துக்கும் பகையை உண்டாக்குவேன். அவள் வித்து உன் தலையைக் காயப்படுத்தும். நீ அதன் குதிங்காலைக் காயப்படுத்துவாய்" என்று கூறியதை, மீட்பருக்கான வாக்குறுதியாகவும் ஏற்றுக்கொண்டனர். இதில் பாம்பு அலகையையும், பெண் புதிய ஏவாளாகிய மரியாவையும், அலகையின் தலையைக் காயப்படுத்தும் பெண்ணின் வித்து இயேசு கிறிஸ்துவையும் குறித்து நிற்கின்றன.
# மீட்பு (கிறித்தவம்)

## மீட்புத் திட்டம்

உலகின் பல்வேறு பகுதிகளிலும், கடவுளின் மீட்பைப் பற்றிய எதிர்பார்ப்புகள் தோன்றின. *"கடவுள் மனிதராகப் பிறக்க வேண்டும், மானிடருக்கு ஒழுக்கத்தை போதித்து அவர்களை நல்வழிப்படுத்த வேண்டும், மானிடரின் பாவங்களுக்கு பரிகாரமாக தனது உயிரையே பலியாக கையளிக்க வேண்டும்"* என்று மக்கள் எதிர்பார்த்தனர்.  
கடவுள் தமது மீட்புத் திட்டத்தை இஸ்ரயேலரின் குலமுதுவராகிய ஆபிரகாம் வழியாக செயல்படுத்த விரும்பினார். அவரது வழிமரபிலேயே **உலக மீட்பர்** தோன்றுவார் என்பதை ஆபிரகாமுக்கு தமது தேவதூதர் வழியாக முன்னறிவித்தார். ஆண்டவரின் தூதர் ஆபிரகாமை அழைத்து, *"உலகின் அனைத்து இனத்தவரும் உன் **வழிமரபின்** மூலம் தங்களுக்கு ஆசி கூறிக்கொள்வர்"* என்றார். அதன் பிறகு இஸ்ரயேலில் தோன்றிய இறைவாக்கினர் பலரும், மீட்பரைப் பற்றி முன்னறிவித்து கடவுளின் வருகைக்காக உலகைத் தயார் செய்தனர்.
# மீட்பு (கிறித்தவம்)

## மீட்பராம் கடவுள்

இஸ்ரயேலர் அனைவரும் கடவுளைத் தங்கள் மீட்பராக கருதும் வழக்கம் கொண்டிருந்தனர். எகிப்திய அடிமைத்தனத்தில் இருந்து கடவுளின் ஆற்றலால் மீட்கப்பட்டு, பாலும் தேனும் பொழியும் கானான் நாட்டில் குடியமர்த்தப்பட்ட இஸ்ரயேல் மக்களுக்கு கடவுள் மீட்பளிப்பவராகவே தெரிந்தார். பழைய ஏற்பாட்டில் அவர்களின் சில சிந்தனைகள் பின்வருமாறு:  
:"ஆண்டவர் என் கற்பாறை; என் கோட்டை; என் மீட்பர்; கடவுள்; நான் புகலிடம் தேடும் மலை அவரே; என் கேடயம்; எனக்கு மீட்பளிக்கும் வல்லமை; என் அரண்; என் தஞ்சம்; என் மீட்பர்; கொடுமையினின்று என்னை விடுவிப்பவரும் அவரே."
:"ஆண்டவரே என் ஒளி: அவரே என் மீட்பு: யாருக்கு நான் அஞ்சவேண்டும்? ஆண்டவரே என் உயிருக்கு அடைக்கலம்: யாருக்கு நான் அஞ்சி நடுங்க வேண்டும்?" "நேர்மையாளருக்கு மீட்பு ஆண்டவரிடமிருந்து வருகின்றது, நெருக்கடியான நேரத்தில் அவர்களுக்கு வலிமையும் அவரே."
:"இறைவன் என் மீட்பர், அவர்மேல் நம்பிக்கை வைக்கிறேன், நான் அஞ்சமாட்டேன்; ஆண்டவரே என் ஆற்றல், அவரையே பாடுவேன், என் மீட்பும் அவரே." "இசுரவேலின் தூயவரே உன் மீட்பர்; உலக முழுமைக்கும் கடவுள் என அவர் அழைக்கப்படுகின்றார்."
:"அவர்களின் மீட்பர் வலிமைமிக்கவர்; படைகளின் ஆண்டவர் என்பது அவர் பெயர். அவரே அவர்கள் வழக்கை நடத்துவார்; நாட்டுக்கு அமைதியைக் கொணர்வார்."
# மீட்பு (கிறித்தவம்)

## இயேசுவே மீட்பர்

கிறிஸ்தவர்களின் கருத்துப்படி, இயேசுவே உலகின் மீட்பர் ஆவார். *இயேசு* என்னும் பெயருக்கே *மீட்பர்* என்பதுதான் பொருள். புதிய ஏற்பாட்டில் கிறிஸ்து வழியாக கிடைத்த மீட்பைப் பற்றிய கருத்துகள் பரவலாக காணப்படுகின்றன.  
இயேசு இந்த உலகிற்கு வந்தன் நோக்கத்தை தன் வாய்மொழியாகவே அறிவித்ததை நற்செய்தி நூல்கள் பின்வருமாறு எடுத்துரைக்கின்றன:
:"இழந்து போனதைத் தேடி மீட்கவே மானிடமகன் வந்திருக்கிறார்."
:"உலகிற்குத் தண்டனைத் தீர்ப்பளிக்க அல்ல, தம் மகன் வழியாக அதை மீட்கவே கடவுள் அவரை உலகிற்கு அனுப்பினார்."
:"நான் உலகிற்குத் தீர்ப்பு வழங்க வரவில்லை; மாறாக அதை மீட்கவே வந்தேன்."  
ஆதாமின் வழியாக உலகில் நுழைந்த பாவம், இயேசுவின் வழியாகவே நீக்கப்பட்டது என்பது கிறிஸ்தவர்களின் நம்பிக்கை. இதை புனித பவுல் பின்வருமாறு குறிப்பிடுகிறார்:
:"நாம் கடவுளுக்குப் பகைவர்களாயிருந்தும் அவருடைய மகன் நமக்காக உயிரைக் கொடுத்ததால் கடவுளோடு ஒப்புரவாக்கப்பட்டுள்ளோம். அப்படியானால் ஒப்புரவாக்கப்பட்டுள்ள நாம், வாழும் அவர் மகன் வழியாகவே மீட்கப்படுவோம் என மிக உறுதியாய் நம்பலாம் அன்றோ! ஒருவரின் குற்றம் எல்லா மனிதருக்கும் தண்டனைத் தீர்ப்பாய் அமைந்ததுபோல், ஒரே ஒருவரின் ஏற்புடைய செயல் எல்லா மனிதருக்கும் வாழ்வளிக்கும் விடுதலைத் தீர்ப்பாய் அமைந்தது. ஒரு மனிதரின் கீழ்ப்படியாமையால் பலர் பாவிகளானதுபோல், ஒருவரின் கீழ்ப்படிதலால் பலர் கடவுளுக்கு ஏற்புடையவர்கள் ஆவார்கள்."
:"உலகினர் தம் ஞானத்தால் கடவுளை அறிந்து கொள்ளவில்லை. எனவே மடமை என்று கருதப்பட்ட நற்செய்தியைப் பறைசாற்றியதன் வழியாக நம்பிக்கை கொண்டோரை மீட்கக் கடவுள் திருவுளம் கொண்டார். கிறிஸ்துவே கடவுளிடமிருந்து நமக்கு வரும் ஞானம். அவரே நம்மை ஏற்புடையவராக்கித் தூயவராக்கி மீட்கின்றார்."
# மீட்பு (கிறித்தவம்)

## நிலை வாழ்வு

**நிலை வாழ்வு** என்பது, மீட்பு அடைந்தோருக்கு கடவுள் வழங்கும் பரிசாகும். இவ்வுலகில் கடவுள் மீது கொள்ளும் நம்பிக்கைக்காக எதையும் இழக்கத் துணியும் ஒருவர் கண்டிப்பாக நிலை வாழ்வை உரிமையாக்கிக் கொள்வர். இறைத் தந்தையின் ஒரே மகனிடம் நம்பிக்கை கொள்ளும் எவரும் நிலை வாழ்வைப் பெறுவர். இயேசுவின் வார்த்தைகளுக்கு பணிந்து, கடவுளிடம் நம்பிக்கை கொள்வோர் நிலை வாழ்வைக் கொண்டுள்ளனர்.  
உலக இன்பங்களுக்காக நிலைவாழ்வை இழந்துவிடக்கூடாது என்பதை, "உங்கள் கையோ காலோ உங்களைப் பாவத்தில் விழச்செய்தால் அதை வெட்டி எறிந்துவிடுங்கள். நீங்கள் இரு கையுடனோ இரு காலுடனோ என்றும் அணையாத நெருப்பில் தள்ளப்படுவதை விடக் கை ஊனமுற்றோராய் அல்லது கால் ஊனமுற்றோராய் நிலை வாழ்வில் புகுவது உங்களுக்கு நல்லது. உங்கள் கண் உங்களைப் பாவத்தில் விழச்செய்தால் அதைப் பிடுங்கி எறிந்துவிடுங்கள். இரு கண் உடையவராய் எரிநரகில் தள்ளப்படுவதைவிட ஒற்றைக் கண்ணராய் நிலை வாழ்வில் புகுவது உங்களுக்கு நல்லது" என்று இயேசு கூறுகிறார்.  
"தந்தையாம் கடவுள் நம் மீட்பராகிய இயேசு கிறிஸ்துவின் வழியாகத் தூய ஆவியை நம்மீது நிறைவாகப் பொழிந்தார். நாம் அவரது அருளால் அவருக்கு ஏற்புடையவர்களாகி, நாம் எதிர்நோக்கி இருக்கும் நிலை வாழ்வை உரிமைப்பேறாகப் பெறும் பொருட்டே இவ்வாறு செய்தார்" என்று திருத்தூதர் பவுல் குறிப்பிடுகிறார்.
# தென்காசி காசி விஸ்வநாதர் திருக்கோயில்

**தென்காசி காசி விஸ்வநாதர் திருக்கோயில்** என்பது தமிழ்நாடு மாநிலத்தின் தென்காசி மாவட்ட தலைநகரான தென்காசியில் அமைந்துள்ள சிவாயலமாகும். இத்தலம் **உலகம்மன் கோயில்** என்றும் **தென்காசி பெரிய கோவில்** என்றும் அழைக்கப்பெறுகிறது.  
இத்தலத்தின் மூலவர் காசிவிசுவநாதர், தாயார் உலகம்மை ஆவர். இத்தலத்தில் மாசி மகம், ஐப்பசி உத்திரம் ஆகியவை சிறப்பாக கொண்டாடப்படும் விழாக்களாகும்.
# தென்காசி காசி விஸ்வநாதர் திருக்கோயில்

## செண்பகப்பொழில் தென்காசி ஆன கதை

முன்னொரு காலத்தில் செண்பகப்பொழிலைச் சுற்றியுள்ள பகுதிகளை ஆட்சி செய்த பராகிராம பாண்டிய மன்னனின் கனவில் சிவபெருமான் தோன்றி, பாண்டியர்களின் முன்னோர்கள் வழிபட்ட லிங்கம் செண்பக வனத்தில் உள்ளதாகவும், கோட்டையிலிருந்து ஊர்ந்து செல்லும் எறும்புகளைத் தொடர்ந்து சென்றால் அங்கு ஒரு லிங்கத்தைக் காணலாம் என்றும் அதற்கு கோயில் கட்டுமாறும் கூறினார். அதன் காரணம் *தெற்கில் உள்ள சிவபக்தர்கள் வடக்கில் உள்ள காசிக்கு பாதயாத்திரை செல்லும்போது காசியை வந்தடையும் முன்னரே இறந்துவிடுகின்றனர். அதனால் அவர்கள் என் அருள் பெற தெற்கில் தென்காசி கோபுரத்தை கட்டு* என்று ஆணையிட்டதே ஆகும். அதனை ஏற்று பராக்கிரமபாண்டிய மன்னனால் தன் முன்னோர் வழிபட்ட லிங்கத்துக்கு கட்டப்பட்டதுதான் தென்காசி கோபுரம். இந்த கோயிலின் பெயராலேயே இந்த ஊரும் தென்காசி என்று அழைக்கப்பெற்றது.
# தென்காசி காசி விஸ்வநாதர் திருக்கோயில்

## கோவில்

பொ.ஊ. 1445-ல் பரக்கிரம பாண்டிய மன்னரால் கட்ட ஆரம்பிக்கப்பட்டு, பொ.ஊ. 1446-ல் சுவாமி மற்றும் அம்மன் உருவச்சிலைகள் அமைக்கப்பட்டன.
:::நீளம்: கிழக்கு-மேற்கு -554 அடி
::அகலம்: தெற்கு-வடக்கு-318 அடி
கோபுர உயரம்: 180 அடி
# தென்காசி காசி விஸ்வநாதர் திருக்கோயில்

## கோவில்

### சிறப்பு

ஓலக்க மண்டபத்தில் கற்றூணில் அற்புதச்சிலைகள்.  
பரக்கிரம பாண்டிய மன்னர் இக்கோயிலை கட்டும்போது 8 விநாயகர் கோயில்களையும், 8 திருமடங்களையும் அமைத்தார்.  
இந்த கோபுர வாசல் வழியில் எப்பொழுதும் காற்று வீசி கொண்டே இருக்கும்.
# தென்காசி காசி விஸ்வநாதர் திருக்கோயில்

## கோவில்

### விநாயகர் கோயில்கள்

1. கன்னிசுதன் (கன்னிதிசை)
1. சுந்தரகயத்தன் (மேல்திசை)
1. ஷென்பகச்சேய் (வடமேற்கு)
1. வெயிலிகந்தபிள்ளை (கன்னிமார்தெரு)
1. அம்பலச்சேய் பொன்னம்பல விநாயகர் (கன்னிமார்தெரு வடகிழக்கு)
1. ஒப்பனைச்சுதன் (கிழக்கு)
1. அபிடேகச்சேய் (தென்கிழக்கு)
1. மெய்கண்டப்பிள்ளை (தெற்கு சம்பாத்தெரு)
# தென்காசி காசி விஸ்வநாதர் திருக்கோயில்

## கோவில்

### திருமடங்கள்

1. அரசருக்கு முடிசூட்டும் சன்னதி மடம் (சிவந்தபாதவூருடைய ஆதீனம் சிவாகமங்கள் ஓத)
1. சாமிதேவநயினார் (அகோர தேவர் ஆதீனம் சிவதீக்கை பெற்றுக்கொள்ள)
1. துருவாசராதீனம் (வேம்பத்தூர் மடம் கல்வி கற்றுக்கொள்ள)
1. பெளராணிக (ஆனந்தக்கூத்தர் ஆதீனம் புராணங்கள் கேட்க)
1. தத்துவ (பிரகாசர் ஆதீனம் தத்துவ விசாரணை செய்ய)
1. மெய்கண்டார் ஆதீனம் (சைவசித்தாந்த நூல்களை ஓதி உபதேசம் பெற)
1. உமையொருபகக் குரு ஆதீனம் (உபதேசம் பெற)
1. இடி வலஞ்சூழ் பரஞ்சோதித்தேவர் ஆதீனம் (யோகம் பயில)
# தென்காசி காசி விஸ்வநாதர் திருக்கோயில்

## திருப்பணிகள்

பொ.ஊ. 1524-ல் திருவாங்கூரைச் சேர்ந்த ஜெயதுங்க நாட்டு மன்னர் சங்கரநாராயண பூதல வீரமார்த்தாண்ட ராமவர்மன் என்ற
சிறைவாய் மூத்தவரால் செப்பனிடப்பட்டு பிரம கலசாபிசேகம் நடத்தப்பட்டது.
# தென்காசி காசி விஸ்வநாதர் திருக்கோயில்

## இராஜகோபுரம்

பொ.ஊ. 1456-ல் பரக்கிரம பாண்டிய மன்னரால் கட்ட ஆரம்பிக்கபட்டு, பொ.ஊ. 1462-ல் குலசேகர பாண்டியரால் முற்றுவிக்கப்பட்டது.
(பரக்கிரம பாண்டிய மன்னர் காலமான பின்பு அவரது தம்பி)
# தென்காசி காசி விஸ்வநாதர் திருக்கோயில்

## இராஜகோபுரம்

### கோபுர அமைப்பு

உயரம்: 175 அடி 9 நிலை  
நீளம்: வடக்கு - தெற்கு -110 அடி  
அகலம்: கிழக்கு-மேற்கு- 84 அடி  
இக்கோபுரத்தின் சிறப்பு " இக்கோவில் கோபுரத்தினுள் நுழையும் போது கோவிலுக்குள்ளிருந்தும் பாதி பகுதி நுழைந்தபின் நம் முதுகுக்குப் பின்னிருந்தும் (கோவிலுக்கு வெளியிலிருந்தும்) தென்றல் காற்று வீசுகிறது. இது போன்ற சிறப்பு வேறெந்த கோவிலிலும் கிடையாது.
# தென்காசி காசி விஸ்வநாதர் திருக்கோயில்

## இராஜகோபுரம்

### மொட்டைக் கோபுரம்

பொ.ஊ. 17-ம் நூற்றாண்டின் பிற்பகுதியில் தீ வாய்க்கப்பட்டு மொட்டையாய், இருகூறாய் பொலிவிழந்து நின்றது.
1967 வரை இங்குள்ள கோபுரம் மொட்டைக்கோபுரமாக இருந்தது. அதன் பின் 1963-ல் இராஜகோபுரத்திருப்பணிக்குழு ஆரம்பிக்கப்பட்டு 1990ல் 180 அடி உயரத்தில் மிகப் பெரிய ராஜகோபுரம் கட்டி முடிக்கப்பட்டது.  
சிற்றாறு எனும் ஆற்றங் கரையில் ஆலயம் உள்ளது. ரதிதேவி, மன்மதன், தமிழணங்கு சிலைகள் நுணுக்கமான சிற்ப வேலைப்பாடுகள் கொண்டுள்ளன. நவாப் ஆட்சிக் காலத்தில், அரசாங்க ஆவணங்கள் ஆலய கோபுரத்தில் வைக்கப்பட்டிருந்தன. தென்காசிப் பாண்டியர்கள் பற்றிய கல்வெட்டுகள் இக்கோயிலில் அமைந்துள்ளன.
# தென்காசி காசி விஸ்வநாதர் திருக்கோயில்

## இதையும் காண்க

- தென்காசி பாண்டியர்
# சுவெத்லானா அலிலுயேவா

**சுவெத்லானா இயோசிஃபோவ்னா அலிலுயேவா** (*Svetlana Iosifovna Alliluyeva*, , , அல்லது **லானா பீட்டர்ஸ்** (*Lana Peters*) (பெப்ரவரி 28, 1926 - நவம்பர் 22, 2011), என்பவர் சோவியத் தலைவர் யோசப் ஸ்டாலினின் கடைசிப் பிள்ளையும் ஒரே மகளும் ஆவார். இவர் ஸ்டாலினுக்கும் அவரது இரண்டாவது மனைவி நஜியெஸ்தா அலிலுயேவா என்பவருக்கும் பிறந்தவர். 1967 ஆம் ஆண்டில் சோவியத் ஒன்றியத்தில் இருந்து வெளியேறி ஐக்கிய அமெரிக்காவில் அரசியல் தஞ்சம் பெற்று அமெரிக்கக் குடிமகள் ஆனார்.
# அமெரிக்கன் எயர்லைன்ஸ்

ஒன்வேர்ல்டு விமானச் சேவை கூட்டணியின் நிறுவன உறுப்பினராக உள்ளது. அத்துடன் கட்டண நிர்ணயம், சேவைகள் மற்றும் கால அட்டவணையிடுவதில் பிரித்தானிய ஏர்வேஸ், ஃபின்னையர் மற்றும் அட்லாண்டிக் கடலுக்கு அப்பாற்பட்ட சந்தையில் இபேரியா மற்றும் பசுபிக் கடலுக்கு அப்பாற்பட்ட சந்தையில் ஜப்பான் ஏர்லைன்ஸ் ஆகியவற்றுடன் இணைந்து செயல்படுகிறது. உள்பகுதி விமானச் சேவைகளை, இவை சுதந்திரமாக தீர்மானிக்கின்றன. துணை விமானங்களின் விமானச் சேவையினை அமெரிக்கன் ஈகிள் என்ற வியாபாரக் குறியுடன் செயல்படுத்தி வருகின்றன.  
ஏஎம்ஆர் கார்பரேஷன் என்ற நிறுவனம் அமெரிக்கன் ஏர்லைன்ஸ் நிறுவனத்தின் முந்தைய முன்னோடி நிறுவனமாகும். நவம்பர் 2011 இல் பகுதி 11 திவால் பாதுகாப்பு மற்றும் பிப்ரவரி 2013 இல் யுஎஸ் ஏர்வேஸ் குழுவுடன் இணைவதற்கான அறிவிப்பு போன்றவை உலகின் மிகப்பெரிய விமானச் சேவையாக அமெரிக்கன் ஏர்லைன்ஸ் நிறுவனத்தினை வலுப்பெறச் செய்தது. ஏஎம்ஆர் மற்றும் யுஎஸ் ஏர்வேஸ் நிறுவனங்கள் டிசம்பர் 9, 2013 இல் தங்களது இணைப்பினை உறுதி செய்து அமெரிக்கன் ஏர்லைன்ஸ் குழுவாக வலுப்பெற்றது. இந்த இணைந்த சேவை அமெரிக்கன் ஏர்லைன்ஸ் என்ற பெயருடன் தனது முந்தைய தலைமையகங்களான சார்லோட், பிலாடெல்பியா, பொனிக்ஃஸ் மற்றும் வாஷிங்க்டன் ஆகிய இடங்களில் குறைந்தபட்சம் ஐந்து ஆண்டுகளாவது செயல்படும். இந்நிறுவனத்தில் தர்போது சுமார் 1,20,000 மக்கள் வேலை செய்கின்றனர்.
# அமெரிக்கன் எயர்லைன்ஸ்

## இலக்குகள்

அமெரிக்கன் ஏர்லைன்ஸ் நான்கு கண்டங்களுக்கும் தனது விமானச்சேவையினை டெல்டா ஏர்லைன்ஸ் மற்றும் யுனைடெட் ஏர்லைன்ஸ் முன்னிலையில் செயல்படுத்துகிறது. இவை இரண்டும் சேர்த்து ஆறு கண்டங்களுக்கு விமானச்சேவைகளை புரிகிறது. தலைமையகங்களான டால்லாஸ் / ஃபோர்ட்வொர்த் மற்றும் மியாமி போன்றவை அமெரிக்காவின் நுழைவு வாயில் போன்று செயல்படுகின்றன. தலைமையகங்களான பிலாடெல்பியா மற்றும் நியூயார் கென்னடி போன்றவை அமெரிக்கா மற்றும் ஐரோப்பாவின் நுழைவு வாயிலாக செயல்படுகின்றன. இதற்கிடையில் லாஸ் ஏஞ்சல்ஸின் தலைமையகம், ஆசியாவின் முதன்மை நுழைவு வாயிலாகவும், பொனிக்ஃஸ் பகுதிகள் மெக்சிகோ மற்றும் ஹவாய்க்கு முதன்மை நுழைவு வாயிலாகவும் செயல்படுகின்றன.  
லம்பெர்ட்-ஸெயின் லுயிஸ் சர்வதேச விமான நிலையம் பல்வேறு உள்நாட்டு பகுதிகளுக்கு தலைமையகமாக பல ஆண்டுகளாக இருந்து வருகிறது. இருப்பினும் 2009 ஆம் ஆண்டில் செய்யப்பட்ட மறுசீரமைப்பினால், ஏப்ரல் 5, 2010 இல் இந்த விமான நிலையம் நீக்கப்பட்டது. இந்த விமானச் சேவை, டெல்டா ஏர்லைன்ஸ் விமானச் சேவைக்கு அடுத்தபடியாக அதிகப்படியான சர்வதேச இலக்குகளைக் கொண்டுள்ளது.  
டிசம்பர் 19, 2014 இன் படி அமெரிக்கன் ஏர்லைன்ஸ் விமானச் சேவையின் முக்கிய விமான நிலையங்கள் பின்வருமாறு பட்டியலிடப்பட்டுள்ளன.  
| 1 | டால்லாஸ் / ஃபோர்ட்வொர்த் சர்வதேச விமான நிலையம் | 877 |
| --- | --- | --- |
| 2 | சார்லோட் - டௌக்ளஸ் சர்வதேச விமான நிலையம் | 740 |
| 3 | சிகாக்கோ ஓ’ஹேர் சர்வதேச விமான நிலையம் | 522 |
| 4 | பிலடெல்பியா சர்வதேச விமான நிலையம் | 469 |
| 5 | பொனிக்ஃஸ் ஸ்கை ஹார்பர் சர்வதேச விமான நிலையம் | 316 |
| 6 | மியாமி சர்வதேச விமான நிலையம் | 310 |
| 7 | ரொனல்ட் ரீகன் வாஷிங்க்டன் தேசிய விமான நிலையம் | 292 |
| 8 | லாஸ் ஏஞ்சல்ஸ் சர்வதேச விமான நிலையம் | 180 |
| 9 | லாகார்டியா விமான நிலையம் <small>(நியூயார்க்)</small> | 180 |
| 10 | ஜாண் எஃப். கென்னடி சர்வதேச விமான நிலையம் <small>(நியூயார்க்)</small> | 157 |
# அமெரிக்கன் எயர்லைன்ஸ்

## அமெரிக்கன் ஏர்லைன்ஸ் – உயர்தர வழித்தடங்கள்

அமெரிக்கன் ஏர்லைன்ஸ் நியூயார்க் – மியாமி, நியூயார்க் – சார்லோட், சிகாக்கோ – நியூயார்க் மற்றும் வாஷிங்க்டன் – சார்லோட் ஆகிய வழித்தடங்களை தனது உயர்தர வழித்தடங்களாகக் கொண்டுள்ளது. இந்த வழித்தடங்களுக்கு முறையே வாரத்திற்கு 155, 155, 144 மற்றும் 140 விமானங்களை இந்நிறுவனம் செயல்படுத்துகிறது. இவை தவிர குறிப்பிட்ட காரணங்களுக்காக செயல்படுத்தும் விமானங்களை லாஸ் ஏஞ்சல்ஸ் – ஆக்லாண்ட் மற்றும் ஃபோர்டலெஸா – மியாமி ஆகிய வழித்தடங்களில் கொண்டுள்ளது.
# முகமாற்றுப் பொருத்து

**முகமாற்றுப் பொருத்து** (Face transplant) அல்லது **முகமாற்று அறுவைச்சிகிச்சை** என்றால் பகுதியாகவோ அல்லது முழுமையாகவோ ஒருவரது முகத்தை வேறோருவருடைய முகம் கொண்டு மாற்றம் செய்யும் அறுவை மருத்துவம் ஆகும். ஒருவரது முகம் விபத்தில் வெட்டப்பட்டு துண்டாகிய பின்னர் அவரது முகத்தையே அவருக்குப் பொருத்துதல் முகமீளப் பொருத்து எனப்படும். இச்சிகிச்சை தோலை மட்டும் எடுத்துப் பொருத்துவதன்று; தசைகள், என்புகள் போன்றவை கூட இச்சிகிச்சையில் மாற்றீடு செய்யப்படலாம். மூளை இறந்து இறக்கும் தருவாயில் உள்ள நபரே முகத்தை வழங்குபவராக உள்ளார்.
# முகமாற்றுப் பொருத்து

## முகமாற்றுப் பொருத்தால் பலன் பெறுவோர்

வெட்டுக்காயம், துப்பாக்கிக் குண்டுக்காயம், எரிகாயம் போன்ற காயங்களால் அல்லது பிறப்பிலேயே முகம் உருக்குலைந்தவர்கள் இம்மாற்றுப் பொருத்து அறுவைச் சிகிச்சையால் பலனடையலாம். இதுவரை நான்கு பேரே (28/03/2012) முழுமையான முகமாற்றுப் பொருத்துக்குட்பட்டவர் ஆவர்.
# முகமாற்றுப் பொருத்து

## வரலாறு

முகமாற்றுப் பொருத்து நடைபெறாத முன்னைய காலங்களில் காயமுற்றவரின் பிட்டப்பகுதியில் அல்லது தொடைப்பகுதியில் இருந்து தோல் எடுக்கப்பட்டு முகத்தில் பதிகை செய்யப்படுவதே சிகிச்சையாக இருந்தது, ஆனால் பாதிக்கப்பட்டவரின் முகம் முகமூடி போன்று தோற்றம் அளிக்கக் காணப்பட்டது; அவர்களது முக அசைவு குன்றிப்போனது; மொத்தத்தில் மனித முகம் ஒன்றை மீளப்பெற முடியா நிலை இருந்தது.